PMIndiaData/PMIndiaSum huggingface dataset:
ভোপাল এয়রপোর্ত্তা লৈবা এ এ আইগী লম একর ১০৬.৭৬ মধ্য প্রদেশ সরকারদা পীনবা এ এ আইনা পুখৎলকপা ৱাফম মন্ত্রীমন্দলনা য়ারে

ভোপালগী গান্ধীনগরদা লৈবা এ এ আইগী লম একর ১০৬.৭৬ মধ্য প্রদেশ সরকারদা পীথোকখিনবা এয়রপোর্তস ওথোরিতী ওফ ইন্দিয়া (এ এ আই)না পুখৎলকপা ৱাফম প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীখ্রে। মসিদা এম পি সরকারনা মমাংদা পীখ্রবা লম একর ৯৬.৫৬ পীরকখ্রে। লেমহৌরিবা লম একর ১০.২০ অসি এম পি সরকারনা এ এ আইদা পীরক্লগনি। কান্নবশিং: খোপচিল্লিবা লম একর ১০৬.৭৬ অদুগী মহুৎতা, হৌজিক ভোপাল এয়রপোর্ত্তা লৈরিবা চাউরাক্না লম একর ৯৬.৫৬ পীবা মধ্য প্রদেশ সরকারনা য়ারে অমসুং লম অদু এ এ আইনা এভিয়েসনগী থবক্ত শীজিন্নগনি। মসিনা মধ্য প্রদেশ সরকারনা সরকারগী ওফিসশিং শানবা, মীয়ামগী থবক্ত শীজিন্ননবা অমসুং খুল হোংলকপা সিন্ধী ইমুংশিং খুন্দা-লৈতাহন্নবা থবকশিংদা শীজিন্নরকপা লম এ এ আইগী একর ১০৬.৭৬ পীথোকখিবদা মতেং পাংলগনি। হায়রিবা লম অসিগী মহুৎতা, হৌজিক রাজ্য সরকারনা ভোপাল এয়রপোর্ত্তা লৈরিবা চাউরাক্না লম একর ৯৬.৫৬ অসি এ এ আইদা এভিয়েসনগী থবক্ত শীজিন্ননবা পীথোক্লগনি। মখা তানা, হায়রিবা লম অসিগী মহুৎতা রাজ্য সরকারনা পীরিবা লম অসি এ এ আইনা এভিয়েসনগা মরি লৈনবা থবকশিংগীদমক মরম চানা শীজিন্নগনি। মরম অদুনা অয়াবা পীবা অসিনা মীয়ামদা কান্নহনগনি।
অয়ুশ্মান ভারতনা অসমগী লায়রবা লৌমী কনখ্রে

অসমদগী চহি ৩৫শুবা লায়রবা লৌমী ৱিজেন কালিতা কোক্তা য়াম্না শাথিনা শোকখি। মহাক কামরুপ মেত্রো হোস্পিতালদা পুখৎপা মতমদা মহাক মী মশক খঙখিদে অমসুং য়াম্না নাখি। কুপ্না থিজিল্লবা মতুংদা মহাক সবদুরেল হেমাতোমা হায়বদি মহাক নিউরোসর্জরী, ক্রানিওপ্লাস্তী অমসুং একজোজেনস গ্রাফ পাংথোকপা দরকার ওইখি। কালিতা শেন-থুমগী ফিবম ফত্তবনা মরম ওইদুনা মহাক্কী ইমুংনা অসিগুম্বা শেন য়াম্না চংবা লায়েং অসি পাংথোকপা ঙমদবগী ফিবমদা লৈখি। মখোয়না অয়ুশ্মান ভারত-পি.এম.জে.এ.ৱাই.গী মতাংদা খঙবদগী মখোয় ইমুং অদু থাজবা অমা ফংখি অমসুং মসিগী মখাদা লেম্না লায়েংখি। স্কিম অসি মখোয়গুম্বা লায়রবা মীওইশিংগী থৌজাল অমনি হায়না কালিতানা খনখি। ঙসি মহাক মশা ফবা মীওই অমা ওইরে অমসুং মালেমদা খ্বাইদগী চাউবা হকশেলগী স্কিম অসিগী মতাংদা শন্দোক্না তাক্নবা প্রধান মন্ত্রীগা উনবগী কান্নবা ফংলবা মীওই ৩১গী মনুংদা অমা ওইরে। চহি অমগী মমাংদা ২০১৮দা লিংখৎখিবা, মালেমদা খ্বাইদগী চাউবা হেল্থ ইন্সুরেন্স স্কিম অসিনা লৈবাক অসিগী লায়রবা মীওই ক্রোর ১০.৭৪ হেন্না ইরাই লাইনা মেদিকেলগী খুদোংচাবশিং ফংহন্নবা পান্দম থমলি। হৌখিবা চহিদা কালিতাগুম্বা অনাবা ৫০,০০০ হেন্না অয়ুশ্মান ভারত য়োজনাগী মখাদা অসিগুম্বা খুদোংচাবশিং ফংখি। অয়ুশ্মান ভারত প্রধান মন্ত্রী জন অরোগ্য (পি.এম.-জে.এ.ৱাই.)গী মখাদা হোস্পিতাল ১৬,০৮ হেন্না ইমপেনেল্দ তৌরে, বেনিফিসরী লাখ ৪১ হেন্না লায়েংলে অমসুং ই-কার্দ ক্রোর ১০ হেন্না পীখ্রে। অয়ুশ্মান ভারতকী মখাদা লৈবাক শীনবা থুংনা হেল্থ এন্দ ৱেলনেস সেন্তর ২০,৭০০ হেন্না থবক পাংথোক্লে।
অফগানিস্তানগী এম্বাসাদুরনা ইন্দিয়ন দোক্তর অমগা লোয়ননা থেংনখিবদা প্রধান মন্ত্রীগী ত্বীত

প্রধান মন্ত্রী, শ্রী নরেন্দ্র মোদীনা ঙসি ইন্দিয়াদা ওইরিবা অফগানিস্তানগী এম্বাসাদুর মিস্তর ফারিদ মামুন্দজেগী ত্বীত অমদা কমেন্ত পীখ্রে। এম্বাসাদুর অসিনা ইন্দিয়ন দোক্তর অমদা লায়েংবা চৎলুবদা মহাক্কী পেসেন্ত অসি ইন্দিয়াগী অফগান এম্বাসাদুরনি হায়বা খঙলকপদা চার্জ লৌ হায়বা য়াখিদে, মহাক্না মনাও অমদা চার্জ লৌরোই হায়খি। ত্বীত অসি হিন্দিদা ইবনি। প্রধান মন্ত্রীনা হায় মদুদি এম্বাসাদুরনা ফোংদোরক্লিবা অসি ইন্দিয়া- অফগানিস্তান অনিগী ওইবা মরীগী নুংশিবা মনম অমা ফাওই হায়খি। প্রধান মন্ত্রীনা মহাকপু মহাক্কী কমেন্ত অমদা বার্তোন তৌরকখিবাঅদুনা রাজস্থানগী হরিপুরাদা কোইরক্নবশু হায়খি অমসুং মশাগী পুৱারী লৈজবা গুজরাতকী হরিপুরাদা কোইরক্নবশু হায়খি। ঙসি অসি জাতিগী দোক্তরগী নুমিৎনি।
পি.এম.না থৌবুরেল ওইদুনা লৈবাক অসিদা কোবিদ-১৯ লাইচৎকী ফিভম অসমুং ভেক্সিনেশন দ্রাইবকী স্তেতস য়েংশিন্নবা অৱাংবা থাক্কী মীফম অমা পাংথোকখ্রে

প্রধান মন্ত্রী, শ্রী নরেন্দ্র মোদীনা ঙসি থৌবুরেল ওইদুনা লৈবাক অসিদা কোবিদ-১৯গী লৈরিবা ফিভম, মরু ওইনা ওমিক্রোন ৱেবকী মতাংদা অমসুং ভেক্সিনেশন দ্রাইবকী স্তেতস য়েংশিন্নবা অৱাংবা থাক্কী মীফম অমা পাংথোকখ্রে। মালেমগী লৈরিবা ফিভম অমসুং ভারতকী কোবিদ-১৯গী স্তেতসকী অকুপ্পা মরোলশিং অদু পীদুনা প্রেজেন্তেশন অমা পীখি। ভারতনা ভেক্সিনেশন কেমপেনগী মাইকৈদা লেপ্তনা হোৎনখিবশিং অমসুং হনদক্কী হেনগৎলকখিবা অদুগী মনুংদা হোসপিতেলাইজেশন হন্থহনবদা অমসুং শাথিবা হন্থবা অমসুং শিবগী চাং হন্থহনবদা মতেং পাংনবা ভেক্সিনগী ইফেক্তিব ওইবগী মতাংদা এনালিসিসকী মতাংদা পনখি। রিভ্যু অদুদা কেন্দ্র সরকারনা লুচিংদুনা প্রো-এক্তিব ওইনা অমসুং খুশম্নদুনা হোৎনখিবশিং অদুনা ইনফেক্সন অসি শন্দোরকপদগী থিংবদা মতেং পাংখি। ভারতকী পেন্দেমিক রেসপোন্স অসমুং ভেক্সিনেশনগীদমক্তা হোৎনখিবশিং অদুবু মালেম শিনবা থুংনা দবল্যু.ঐচ.ও., য়ুনাইতেদ নেসন্স,, ইন্তর্নেস্নেল মোনিতরী ফন্দনা থাগৎখি অমসুং মসিগা লোইন-লোইননা হরবার্দ বিজনেস স্কুল অমসুং কমপেতিতিবনেসকী ইন্সতিত্যুতকী রিপোর্তশিংদসু থাগৎখি। প্রধান মন্ত্রীনা ভেক্সিনেতরশিং, হেল্থকিয়র ৱার্করশিং অমসুং কেন্দ্র অমসুং রাজ্য সরকারশিংনা নিংহন্নবা লৈতনা হোৎনখিবগীদমক্তা থাগৎপা ফোংদোকখ্রে। প্রধান মন্ত্রীনা কোবিদকা মরী লৈনবা প্রোতোকোল ঙাক্না চৎপগী মরু ওইবা অদু পনখি অমসুং কম্যুনিতীগী মাইকৈদগী মখাতানা অদুমক মতেং পাংনবগীদমক্তা হায়খ্রে অমসুং কাপকদবা লৈবা মতমদা ইন্দিভিজুৱলশিংনা শরুক য়ানবা অমসুং কোবিদকা চুনবা লিচৎ-শাজৎশিং অদুবু ঙাক্না চৎনবা হায়খ্রে। মীফম অদুদা হোম মিনিস্তর, হকশেল অমসুং য়াইফ-য়ুম্বালগী মন্ত্রী, হকশেল অমসুং য়াইফ-য়ুম্বালগী রাজ্য মন্ত্রী, অমসুং নিতি অয়োগকী মেম্বর (হকশেল)গা লোইন-লোইননা অতোপ্পা সেনিয়র ওফিসিয়েলশিংনা শরুক য়াখি।
ক্বাদ লিদরশিংগী মীফমগী সাইদলাইনদা প্রধান মন্ত্রীনা ওস্ত্রেলিয়ন প্রধান মন্ত্রী স্কোত মোরিসনগা উনখ্রে

প্রধান মন্ত্রী, শ্রী নরেন্দ্র মোদীনা ২০২১গী সেপ্তেম্বর ২৩দা য়ু.এস.এ.গী ৱাশিংতন দি.সি.দা পাংথোকখিবা ক্বাদ লিদরশিংগী মীফমগী সাইদলাইনদা ওস্ত্রেলিয়ন প্রধান মন্ত্রী, ইকাই খুম্নরবা স্কোত মোরিসনগা বাইলেতরেল মীফম অমা পাংথোকখি৷ মীফম অসি পোস্ত-পেন্দেমিক্কী মতমদা লিদর অনিনা হকথেংননা উনদুনা ৱারি শানখিবা অহানবা মীফম ওইখি৷ প্রধান মন্ত্রী অমদি প্রধান মন্ত্রী মোরিসনগী মরক্তা পাংথোকখিবা মমাংগী বাইলেতরেল মীফম অদু ২০২০গী জুন ৪দা পাংথোকখিবা লিদরশিংগী ভর্চুএল মীফম অদুননি৷ মসিদা ভারত অমদি ওস্ত্রেলিয়াগী মরক্তা লৈরিবা স্ত্রাতিজিক পার্তনরশিপ অদু কমপ্রিহেন্সিব স্ত্রাতিজিক পার্তনরশিপ অমদা পুখৎখি৷ মীফম অসিদা, প্রধান মন্ত্রীশিংনা বাইলেতরেল, রিজনেল অমদি গ্লোবেল ইম্পোর্তেন্সকী পাক-চাওরবা ইসুশিং খন্ন-নৈনখি৷ হন্দক্তা ইকুই কুইদ্রিঙৈদা পাংথোকখিবা অহানবা ভারত-ওস্ত্রেলিয়া ফোরেন্দ অমদি মন্ত্রীশিংগী ২+২ দাইলোগ য়াওনা লৈবাক অনিগী মরক্তা লৈরিবা রিগুলর হাই-লেবেল এনগেস্তমেন্তশিংদা মখোয়না অপেনবা ফোংদোক্তুনা পনখি৷ কমপ্রিহেন্সিব স্ত্রাতিজিক পার্তনরশিপকী মখাদা ২০২০গী জুন থাদা পাংথোকখিবা লিদরশিংগী ভর্চুএল মীফম পাংথোকখিবদগী ফংখিবা প্রোগ্রেস অদু প্রধান মন্ত্রীশিংনা য়েংশিনখি অমদি লৈবাক অনিগী য়াইফনবগীদমক অচেৎপা মরীগা লোইননা লেপ্প-লৈতনা কোওপরেসন পীননবা অমসুং ওপন, ফ্রী ওইবা, চাওখৎপা অমদি রুলশিংদা বেজ তৌবা ইন্দো-পেসিফিক রিজন অমা ওইহন্নবা লৈবাক অনিগী লৈরিবা পান্দম অদু হেন্না খুমাং চাওশিনহন্নবা ৱারেপখি৷ বাইলেতরেল কমপ্রিহেন্সিব ইকোনোমিক কোওপরেসন এগ্রীমেন্ত(সি.ই.সি.এ.) অমদা হৌজিক হৌজিক য়ানখিবশিং অদুদা মখোয়না অপেনবা ফোংদোকখি৷ হিরম অদুগী মতাংদা, প্রধান মন্ত্রী মোরিসনগী স্পিসিয়েল ত্রেদ এনবোই ফোর ইন্দিয়া ওইনা ভারত্তা লাকখিবা মমাংগী ওস্ত্রেলিয়ন প্রধান মন্ত্রী, শ্রী তোনী এবোতপু মখোয়না ওকখি অমদি ২০২১গী দিসেম্বর ফাওবদা ইন্তরিম এগ্রীমেন্ত অমদা আর্লী হার্বেস্ত এনাউন্সমেন্ত অমা ফংননবা নাকল অনিমক্না হোৎনখিবা অদু মখোয়না পনখি৷ অথুবা মতমদা ক্লাইমেত চেঞ্জকী ইসু অসি থেংনবগী তঙাই ফদবা লৈ হায়না প্রধান মন্ত্রীনা পনখি৷ হিরম অসিগী মতাংদা, অকোইবগী ফিভম ঙাক শেন্নবা হেন্না পাক-চাওরবা দাইলোগ অমা দরকার ওই হায়নসু প্রধান মন্ত্রী মোদীনা পনখি৷ ক্লিন তেক্নোলোজীশিং ফংহনবা য়াবগী ওইথোকপশিং অদুগী মতাংদসু লিদর অনিমক্না খন্ন-নৈনখি৷ রিজন অসিদা বাইব্রেন্ত দেমোক্রেসী অনি ওইরুবনা, লৈবাক অনিমক্না সপ্লাই চেন ফগৎহনবা য়াওনা পোস্ত-পেন্দেমিক ৱর্ল্দদা লাক্কদৌরিবা চেলেঞ্জশিং অদু থেংনবা ঙম্ননবা য়াম্না চেৎনা থবক তৌমিন্নবা দরকার ওই হায়নসু প্রধান মন্ত্রীশিংনা ফোংদোকখি৷ ওস্ত্রেলিয়াগী ইকোনোমী অমদি সমাজতা ভারতকী দাইস্পোরানা লৌখিবা থৌদাং অদু লিদর অনিমক্না থাগৎখি অমদি মীয়ামগী মরক্তা লৈরিবা মরী অদু হেন্না ফগৎহন্নবগী লম্বীশিং খন্ন-নৈনখি৷ প্রধান মন্ত্রী মোরিসননা ভারত্তা অমুক হন্না লাকপিনবসু প্রধান মন্ত্রী মোদীনা হায়জখি৷
প্রধান মন্ত্রী হয়েং ভিদিও পাউজেলগী থোংদা ‘জতির পিতা’ বঙ্গবন্ধু, শৈখ মুজিবুর রহমনগী মপোক কুমওন থৌরমদা শরুক য়াগনি

প্রধান মন্ত্রী শ্রী নরেন্দ্র মোদী ভিদিও পাউজেলগী থোংদা বঙ্গলাদেশতা হয়েং পাংথোক্কদৌরিবা ‘জতির পিতা’ বঙ্গবন্ধু, শৈখ মুজিবুর রহমনগী ১০০শুবা মপোক কুমওন থৌরমদা শরুক য়াগনি। কোবিদ-১৯না মরম ওইদুনা বঙ্গলাদেশতা মার্চ ১৭তা পাংথোক্নবা থৌরাং তৌরিবা থৌরম অদু মী তিন্দনা পাংথোক্কনি।
পি.এম.না বিশুগী য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা কেরলাগী মীয়াম অমসুং মালেম অসিগী মফম কয়া অমদা লৈরিবা মালায়ালিশিংদা বিশুগী কুম্হৈ থৌরমদা য়াইফ পাউজেল পীখ্রে। ত্বীত অমদা প্রধান মন্ত্রীনা হায় মদুদি, “কেরলাগী মীয়ামদা ঐহাক্না বিশুগী য়াইফ পাউজেল পীজরি। মসিগী কুম্হৈ থৌরম অসিদা মালেম অসিগী মফম কয়া অমদা লৈরিবা মালায়ালিশিংদা য়াইফ পাউজেল পীজরি। অনৌবা চহি অসিনা অদোম পুম্বদা হকচাং ফনা লৈবা অমসুং হরাও-তয়াম্বা পুরকপা ওইরসনু”।
মালদীবকী মপাল থৌরম পুবা মন্ত্রী অবদুল্লা শাহিদনা প্রধান মন্ত্রীগা উনখ্রে

রিপব্লিক ওফ মালদীবকী মপাল থৌরম পুবা মন্ত্রী শ্রী অবদুল্লা শাহিদনা ঙসি নই দিল্লীদা প্রধান মন্ত্রী শ্রী নরেন্দ্র মোদীগা উনখ্রে। ৬শুবা ইন্দিয়া–মালদীব জোইন্ত কম্মিসন মীফমগীদমক শ্রী অবদুল্লা শাহিদ ভারত্তা ওফিসিয়েল খোংচৎ অমদা লাকপনি। রাস্ত্রপতি ইব্রাহিম মোহমদ সোলিহনা লুচিংবা সরকারনা চহী অমা মপুং ফারকপদা প্রধান মন্ত্রীনা মপাল থৌরম পুবা মন্ত্রী শাহিদকী মফমদা নুঙাইবা ফোংদোকখি। ভারত অমসুং মালদীবকী মরক্তা লৈনরিবা মরী হেঙ্গৎলকপা অমসুং হৌখিবা চহী অমগী মনুংদা নাকল অনিগী তেংবাং পীনবা মহৈ য়াল্লকপদা মহাক্না অপেনবা ফোংদোকখি। ৬শুবা জোইন্ত কম্মিসন মীফম মনুংদা খন্ন–নৈনগদৌরিবা অসিনা লৈবাক অনিগী মরক্তা লৈনরিবা মরী হেন্না চেৎশিলহল্লগনি হায়না মহাক্না মহাক্কী ওইবা থাজবা ফোংদোকখি। মপাঙ্গল কনবা, দেমোক্রেতিক ওইবা, চাউখৎপা অমসুং শান্তি লৈবা মালদীব অমগীদমক মালদীব সরকারগা থবক তৌমিন্ননবা ভারতকী ৱাফম অদু প্রধান মন্ত্রী মোদীনা অমুক হন্না ফোংদোকখি। মপাল থৌরম পুবা মন্ত্রী শ্রী অবদুল্লা শাহিদনা ভারত–মালদীবকী মরী মখা চত্থবদা মহাক্কী মীৎয়েং অমসুং ইচং থৌনা লুচিংবগীদমক প্রধান মন্ত্রী মোদীবু থাগৎপা ফোংদোকখি। মালদীবতা হৌজিক পায়খৎলিবা তোঙান তোঙানবা চাউখৎ থৌরাংদা তেংবাং পীনবা খোংথাংশিংদা ভারতকী তেংবাংগীদমক মহাক্না অপেনবা ফোংদোকখি।
মন্ত্রীমন্দলনা “বিমস্তেক গ্রিদ ইন্তরকনেক্সন ইস্তাব্লিস তৌনবা এমওয়ু অদু রেতিফিকেসন অমসুং সহি তৌনবা ” য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা “বিমস্তেক গ্রিদ ইন্তরকনেক্সন ইস্তাব্লিস তৌনবা মেমোরেন্দম ওফ অন্দর্সতেন্দিং” সহি তৌননবা মিনিস্ত্রী ওফ পৱারনা হায়জরকপা অদু য়াখ্রে । মসি অথুবা মতমদা নেপালদা পাংথোক্কদৌরিবা ৩ শুবা বিমস্তেক ইনর্জি মিনিস্তরশিংগী মীফমদা বিমস্তেক্কী মেম্বর লৈবাকশিংগী মনুংদা সহি তৌনরগনি । য়ুমফম দি বে ওফ বেঙ্গোল ইনিসিয়েতিব ফোর মল্তি-সেক্তোরেল তেক্নিকেল এণ্ড ইকোনোমিক কোওপরেসন (বিমস্তেক) অসি সাউথ এসিয়া অমসুং সাউথ ইস্ত এসিয়াগী অপুন্বা লৈবাকশিং বঙ্গলাদেস, ইন্দিয়া, ম্যানমার, শ্রী লঙ্কা, থাইলেন্দ, ভুতান অমসুং নেপাল য়াওবা অন্তরজাতিগী ওর্গনাইজেসন অমনি । “প্লান ওফ এক্সন ফোর ইনর্জি কোওপরেসন ইন বিমস্তেক” অসি ২০০৫ গী ওক্তোবর ৪ দা ন্যু দিল্লিদা পাংথোকখিবা অহান্বা বিমস্তেক ইনর্জি মিনিস্তরশিংগী মীফমদা ফোর্মুলেত তৌখি । প্লান অসিদা, “বিমস্তেক ত্রান্স-পৱার একচেঞ্জ এণ্ড দিবলপমেন্ত প্রোজেক্ত” কী মখাদা, থাইলেন্দনা লুচিংবা তাক্স ফোর্স অমনা, মেম্বর লৈবাকশিংগী রিপ্রজেন্তিবশিংগা লোয়ননা, গ্রিদ ইন্তরকনেক্সনগী দ্রাফ এমওয়ুদা রিপোর্ত অমা পিবা হায়না মসিনা ৱারেপনখি । ত্রান্স-পৱার একচেঞ্জদা বিমস্তেক তাক্স ফোর্সকী অপুন্বা মীফম মঙা পাংথোকখি অমসুং ২০১৫ মার্চ ১৬ তা তাক্স ফোর্সনা বিমস্তেক গ্রিদ ইন্তরকনেক্সন চৎনহন্নবা দ্রাফ এমওয়ু ফাইনেলাইজ তৌখি । ২০১৬ ওক্তোবর ১৬ তা গৱাদা পাংথোকখিবা বিমস্তেক লিদর্স রিত্রিত্তা, বিমস্তেক গ্রিদ ইন্তরকনেক্সনদা এমওয়ু থুনা সহি তৌননবা লুচিংবশিংনা ৱারেপ লৌখি । ওইথোকপা য়ানা, ২০১৭ জনুৱারি ১১-১২ দা ইনর্জিদা পাংথোকখিবা বিমস্তেক সেনিয়র ওফিসিয়েলশিংগী মরিশুবা মীফমগী মনুংদা, এমওয়ু অদু খন্নখি অমসুং ফাইনেলাইজ তৌখি । থেংনরিবা এমওয়ু অসিনা বিমস্তেক রিজন্দা রেস্নেল অমসুং ওপ্তিমেল পৱার ত্রান্সমিসন প্রমোত তৌনবা মীৎয়েং অমগা লোয়ননা ইলেক্ত্রিসিতিদা ত্রেদকী ওইবা গ্রিদ ইন্তরকনেক্সনগী মায়কৈরোমদা পার্তিশিংনা কোওপরেত তৌনবা পাক চাওরবা ফ্রেমৱার্ক অমা ফংহল্লগনি । এমওয়ু অসিনা লাইথোকহনগদবা: (i) মরী লৈনবা পার্তিশিংগী লোজ, রুলস অমসুং রেগুলেসনশিংগী নন-দিসক্রিমিনেতরি বেসিস সবজেক্ততা রিজন অসিদা লৈবাক অনিগী ওইবা কান্ননবা ইনর্জি রিসোর্স শিজিন্নবদা ফগৎহন্বা; (ii) রিজনেল ইলেক্ত্রিসিতী নেতৱার্কশিং চাওখৎহন্বগী মখাদা পৱার সিস্তেমগী মথৌতাবা ইফিসেন্ত, ইকোনোমিক অমসুং সেক্যুর ওপরেসন প্রমোত তৌবা; (iii) রিজন শিনবা থুংনা জেনেরেসন কেপাসিতী হাপচন্নবা কেপিতেল ইনভেস্তমেন্তকী চংগদবাশিং ফংহনবা ; অমসুং (iv) ক্রোস বোর্দর ইন্তরকনেক্সনগী মখাদা পৱার একচেঞ্জ তৌবা ।
প্রধান মন্ত্রীনা ইন্তরনেস্নেল ৱুমেন্স দেদা কচ্ছতা পাংথোকপা সেমিনারদা ৱা ঙাংগনি

প্রধান মন্ত্রী শ্রী নরেন্দ্র মোদীনা ইন্তরনেস্নেল ৱুমেন দেদা কচ্ছকী ধোরদোদা লৈরিবা নুপী লাইনিংবীশিংগী কেম্পদা পাংথোকপা সেমিনার অমদা নুমিদাং পুং ৬ তাবা মতমদা ভিদিও কনফরেন্সিংগী থোংদা ৱা ঙাংগনি। সেমিনার অসি সমাজদা নুপী লাইনিংবীশিংগী থৌদাং অমসুং ৱুমেন ইম্পৱারমেন্তকী মায়কৈদা মখোয়গী থৌদাং অদু শকখংনবা পাংথোকপনি। ধোরদোদা পাংথোকপা সেমিনার অসিদা নুপী লাইনিংবী ৫০০ হেনবনা শরুক য়াগনি। সেমিনার অসিদা কলচর, রিলিজন, ফিমেল অপলিফমেন্ত, সেক্যুরিতী, সোসিএল স্তেতস অমসুং ইন্দিয়া কলচরদা নুপীগী থৌদাংদা সেসনশিং য়াওরি। মসিদা নুপীশিংগী এচিবমেন্তশিংগা লোয়ননা নুপীশিংবু কানবা ফংহল্লিবা কেন্দ্র অমসুং রাজ্য সরকারশিংগী ৱেলফেয়র স্কিমশিংসু খন্ন নৈনগনি। সেমিনার অসিদা কেন্দ্র মন্ত্রী শ্রীমতী স্মৃতি জুবিন ইরানি, কেন্দ্রগী রাজ্য মন্ত্রী সধভি নিরঞ্জন জ্যোতি, দা. ভারতি প্রবিন পৱারসু শরুক য়াগনি। থৌরম অসিদা সধবি রিথামবরা, মহা মন্দলেশ্বর কানকেশ্বরি য়াওনা অতোপ্পা শক্নাইরবশিং শরুক য়াগনি।
পি.এম.না ফেব্রুৱারী ২০দা নিতি আয়োগকী ৬শুবা গভর্নিং কাউন্সিলগী মীফমদা ময়াই তাংবল লৌগনি

প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী থোংদা ফেব্রুৱারী ২০, ২০২১গী অয়ুক পুং ১০:৩০ তাবা মতমদা নিতি আয়োগকী তরুক শুবা গভর্নিং কাউন্সিলগী মীফমদা ময়াই তাংবল লৌগনি। মীফম অসিগী এজেন্দাদা লৌউ-শিংউ, ইনফ্রাস্ত্রকচর, মেন্যুফেকচরিং, হ্যুমেন রিসোর্স দিবেলপমেন্ত, সর্ভিস দেলিভরতীগী গ্রাসরুৎ লেবেলশিং অমসুং হেল্থ এন্দ ন্যুত্রিসন হায়রিবশিং অসিদা মুন্না খন্ন-নৈনবা য়াওরি। গভর্নিং কাউন্সিল অসিনা ইন্তর-সেক্তোরেল, ইন্তর-দিপার্তমেন্তেল অমসুং ফেদরেলগী সমস্যাশিং খন্ননবা ফম্পাক অমা পীরি। মসিদা প্রধান মন্ত্রী, রাজ্যশিংগী অমসুং লেজিস্লেচরশিং লৈবা য়ুনিয়ন তেরিতোরীশিংগী মুখ্য মন্ত্রীশিং, অমসুং অতোপ্পা য়ু.তি.শিংগী লেফতিনেন্ত গভর্নরশিং য়াওগনি। তরুকশুবা মীফম অসিদা জম্মু অমসুং কাশ্মিরনা য়ু.তি. অমা ওইনা য়াওবগী মথক্তা অহানবা ওইনা লদাখ য়াওবা উবা ফংলগনি। হন্দক্তি এদমিনিস্ত্রেতরশিংনা লুচিংবা ওইবা অতোপ্পা য়ু.তি.শিংসু য়াওনবা বর্তন তৌখ্রে। মীফম অসি গভর্নিং কাউন্সিলগী হান্নগী ওফিসিএল মেম্বরশিং, কেন্দ্রগী মন্ত্রীশিং, ভাইস চিয়রমেন, নিতি আয়োগকী মেম্বরশিং অমসুং সি.ই.ও. অমদি ভারত সরকারগী অতোপ্পা মকোক থোংবা ওফিসিএলশিংনসু শরুক য়াগনি।
মন্ত্রীমন্দলনা ত্রিপুরাগী অগরতলা এয়রপোর্তকী মমিং হোংদোক্তুনা মহারাজা বীর বিক্রম মানিক্য কিশোর এয়রপোর্ত, অগরতলা হায়না থোনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ত্রিপুরাগী অগরতলা এয়রপোর্তকী মমিং হোংদোক্তুনা মহারাজা বীর বিক্রম মানিক্য কিশোর এয়রপোর্ত, অগরতলা হায়না থোনবদা অয়াবা পীখ্রে। ৱারেপ অসি ত্রিপুরাগী মীয়ামগী মতম কুইনদগী তাল্লক্লবা অপাম্বা লোইননা ত্রিপুরা সরকারনা মহারাজা বীর বিক্রম মানিক্য কিশোরদা কৎচবা শ্রদ্ধাঞ্জলি অমা ওইনা লৌখিবনি। য়ুম্ফমঃ মহারাজা বীর বিক্রম মানিক্য কিশোর ১৯২৩দা ত্রিপুরা রাজ্যগী নিংথৌ ওইখি। মহাক থৌনা ফবা অমসুং থৌজাল লৈবা লৈঙাকলোই অমা ওইখি। মহারাজা বীর বিক্রম মানিক্য কিশোরনা খুদোল ওইনা পীখিবা মফমদা ১৯৪২দা অগরতলা এয়রপোর্ত শাখি। যাম্না শাংনা উবা ঙম্বা লৈঙাকলোই অমা ওইনা মরাজানা মালেম পুম্বদা চৎখি অমসুং ত্রিপুরাদা মখল পুম্নমক্কী চাউখৎ–থৌরাংগীদমক খোংথাং কয়া লৌখৎলম্মি। মহাক্না হোৎনখিবা অদুনা অগরতলাদা এরোদ্রোম অমা শাখি, মদু মতম অসিদা অৱাং নোংপোক্কী খ্বাইদগী চাউবা এয়রপোর্ত ওইরি। মসিনা ত্রিপুরাবু নোংথক্কী লম্বীদা শম্নহল্লি। মরম অসিনা মহাক্কী মিংদা অগরতলা এয়রপোর্তকী মমিং থোনবা অসি মতিক চাই অমসুং মসি মাহারাজা বীর বিক্রম মানিক্য কিশোরগী মফমদা কৎচবা অশেংবা শ্রদ্ধাঞ্জলি ওইগনি।
গোৱাদা ভেক্সিনেসন অহানবা দোজ ১০০% কাপথোকখিবগীদমক প্রধান মন্ত্রীনা গোৱাবু থাগৎপা ফোংদোকখ্রে

গোৱাদা কোবিদ-১৯ ভেক্সিনগী অহানবা দোজ কাপ্পা য়ারবা মীশিংদা ১০০% কাপথোকখিবগীদমক প্রধান মন্ত্রী, শ্রী নরেন্দ্র মোদীনা গোৱাবু থাগৎপা ফোংদোকখ্রে। গোৱাগী মুখ্য মন্ত্রী, দাঃ প্রমোদ সেৱান্তনা তৌরকপা ত্বীত অমদা, প্রধান মন্ত্রীনা হায়খি, “গোৱা নিংথিনা পাংথোকখ্রে! য়াম্না কন্না হোৎনবা, অপুনবা ইথিলগী শক্তি অমসুং ঐখোয়গী দোক্তরশিংগী হৈ-শিংবা লোয়ন-লোয়ননা অনৌবা ৱাখল পুথোকপনা ঙম্বনি”।
মন্ত্রীমন্দলনা ভারত অমসুং সাউদী অরাবীয়াগী মরক্তা কস্তমগা মরী লৈনবা ৱাফমদা পুন্না চৎমিন্ননবা অমসুং নাকল অনিগী মরক্তা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং সাউদী অরাবীয়াগী মরক্তা কস্তমগা মরী লৈনবা ৱাফমদা পুন্না চৎমিন্ননবা অমসুং নাকল অনিগী মরক্তা তেংবাং পীননবা য়ানা ৱারোল খুৎয়েক পীনবদা অয়াবা পীখ্রে। য়ানা চেরোল অসিনা কস্তমগী মরালশিং ঙাকথোকপা অমসুং থিজিন্নবগীদমক মতিকচাবা, অথুবা অমসুং মরম চাবা ইনফোর্মেশন অমসুং অরোন অথুপ ফংহনবা অমদি মরাল লৈরবশিং ফাগৎপদা মতেং ওইরগনি।
মালদিবসকী রাস্ত্রপতিনা ভারত্তা লেঙলক্লম্বগী মনুংদা প্রধান মন্ত্রী শ্রী নরেন্দ্র মোদীনা থোকপা প্রেস স্তেৎমেন্তকী ইংলিশতা হন্দোকপা

য়োর এক্সিলেন্সী, ঐহাক্কী মরুপ রাস্ত্রপতি সোলিহ, দেলিগেসন অনিমক্কী মীহুৎশিং, মীদিয়াগী ইচিল ইনাওশিং, খুরমজরি! অহানবমক্তদা, ঐহাক্না ঐহাক্কী মরুপ রাস্ত্রপতি সোলিহবু অমসুং মহাক্কী দেলিগেসননা ভারত্তা লেঙবীরকপগীদমক তরাম্না ওকচরি। হৌখিবা চহি খরসিদা ভারত অমসুং মালদিবস অনিগী মরক্তা লৈরিবা মরুপ মপাং ওইবগী মরী অসি হেন্না মপাঙ্গল কনখৎলকপগী মমি উজৈ, অমসুং ঐখোয়গী নক্নবগী চাং অসি হেনগৎলক্লি। লাইচৎ অসিনা পীরিবা অৱা-চৈথেং কয়া তুংওইনরম্লগা, ঐখোয়গী মতেং পাংনবগী মওং অসি হেন্না পাকথোক চাউথোক্না মপাং অমা ওইবগী মওংদা লাক্লি। মরুপশিং, ঙসিদি ঐহাক্না রাজস্ত্রপতি সোলিহগা লোইননা হীরম কয়াগী মতাংদা মমুৎ তানা খন্ন-নৈনখি। ঐখোয়না লৈবাক অনিগী মরক্তা লৈরিবা মতেং পাংনবগী মাইকৈ পুম্নমক হন্না য়েংশিনমিন্নখি, অমসুং লৈবাক্কী অমসুং মালেমগী ওইবা থৌদোক ৱাথোকশিংগী মতাংদা লৈবা মরুওইবা হীরমশিংগী মতাংদসু ইশা ইশাগী ওইবা মোৎশিং পীনখি। মীকুপ খরগী মমাংদা, ঐখোয়না গ্রেতর মালে কন্নেক্তিবিতী প্রোজেক্ত হৌদোকপবু তরাম্না ওকমিন্নখি। মসিনা মালদিবসতা লৈবা খ্বাইদগী চাউবা ইনফ্রাস্ত্রকচর প্রোজেক্ত ওইরগনি। ঐখোয়না ঙসি গ্রেতর মালেদা সোসিএল হাউজিং য়ুনিৎ ৪০০০ শানবগী প্রোজেক্তশিং য়েংশিনখি। মসিদা সোসিএল হাউজিং য়ুনিৎ ২০০০গী অহেনবা শেলগী তেংবাং পাংলগনি হায়না লাউথোকচবদা হরাওবা পোকচৈ। প্রোজেক্ত পুম্নমক অকক্নবা মতমগী মনুংদা লোইশিনবা য়ানবগীদমক ঐখোয়না অহেনবা $১০০ মিলিয়ন লাইন ওব ক্রেদিৎ পীনবা ৱারেপসু লৌরে। মরুপশিং, ইন্দিয়ন ওসিনদা লৈরিবা ত্রান্স-নেসনেল ক্রাইম, তেরোরিওম অমসুং দ্রগ ত্রাফিক্কিংগী অকিবসি য়াম্না শাথিরে। অমসুং মসিনা মরম ওইদুনা, ভারত অমসুং মালদিবসনা ঙাকশেল অমসুং সেক্যুরিতীগী হীরমদা হেন্না নক্ননা চৎমিন্নবা অমসুং মতেং পাংনবগী থবক অসি শান্তি রক্সা অমসুং লমদম অপুনবগী ওইনা তংদু লৈতানা লৈনবগী য়াম্না মরুওইবা হীরম অমা ওইরক্লে। হায়রিবা মান্নবা খুদোংচাদবা হীরমশিং অসিদা মতেং পাংনবগী থবকশিং হেনগৎলে। মসিদা মালদিবিয়ন সেক্যুরিতী ওফিসিএলশিংগী কেপাসিতী বিল্দিং অমসুং ত্রেনিং সপ্পোর্ত পীবা য়াওরি। ভারতনা মালদিবস সেক্যুরিতী ফোর্সশিংগীদমক গারী ২৪ অমসুং নেভেল বোত অমা পীরগনি হায়না লাউথোকচবদা হরাওবা ফাওজৈ। মালদিবসকী ইথৎ ৬১দা পুলিস ফেসিলিতী শাগৎপদসু মতেং পাংনগনি। মরুপশিং, মালদিবসকী লৈঙাকনা ২০৩০ ফাওবগী মনুংদা কার্বন থাদোকপগী চাং জিরোদা লৈহনগনি হায়বগী পান্দমসু থম্লি। ঐহাক্না রাস্ত্রপতি সোলিহবু অচেৎপা ফিরেপ অসিগীদমক থাগৎপা ফোংদোকচরি অমসুং পান্দম অসি ফংনবগীদমক ভারতনা মালদিবসতা অঙম্বা থাক্তা মতেং পাংগনি হায়না থাজবা পীজরি। মালেম অমা, নুমিৎ অমা, গ্রিদ অমা হায়বা খোঙথাং অমা অন্তর্জাতিগী থাক্তা লৌখৎলি অমসুং মসিগী মখাদা ঐখোয়না মালদিবসকা লোইননা কান্নবা ফংগদবা খোঙথাং কয়া লৌখৎপা য়াগনি। মরুপশিং, ঙসিদি, ভারত মালদিবসকী মপাং অসি লৈবাক অনিগী ইরৈচাশিংগী ৱাখল্লোন খক্তদা থবক তৌবা নৎত্রে, মসি শান্তি, তংদু লৈতাবা অমসুং চাউখৎপগীসু হৌরকফম অমা ওইরক্লি। মালদিবসতা করিগুম্বা লাংফম অমহেক থেংনবদা ভারতনা ইহান হানবা খুৎ লান্থোকপা লৈবাক অমা ওইরক্লি অমসুং মতুংদসু ওইখিগনি। ঐহাক্না রাস্ত্রপতি সোলিহ অমসুং মহাক্কী দেলিগেসন্না ভারত্তা লেঙবীরকপদা য়াম্না নুংঙাইবা মীকুপ কয়া লোইনবা ওইরসনু হায়না নিজরি। অদুক্কী মতীক থাগৎচরি। খঙজঞ্জবা – মসি প্রধান মন্ত্রীনা ফোংদোকখিবা ৱাফমদগী হন্দোকচবনি। অশেংবা ৱারোলদি হিন্দিদা পীখি।
অসারি বীজ থৌরমদা প্রধান মন্ত্রীনা মীওই খুদিংমক, মরুওইনা কচি কাংলুপ্তা য়াইফ-পাউজেল পীরক্লি

শেংলবা অসারি বীজ থৌরম লাকপদা মীওই খুদিংমক, মরুওইনা মালেমগী মফম শীনবা থুংনা খুন্দারিবা কচি কাংলুপকী মীওইশিং প্রধান মন্ত্রী শ্রী নরেন্দ্র মোদীনা তরাম্না ওকখ্রে। ত্বুইত অমদা প্রধান মন্ত্রীনা হায়খি; “শেংলবা অসারি বীজ থৌরম লাকপদা মীওই খুদিংমক, মরুওইনা মালেমগী মফম শীনবা থুংনা খুন্দারিবা কচি কাংলুপকী মীওইশিং তরাম্না ওকচরি। থৌরম অসিনা চৎলিবা চহি অসিদা মীওই খুদিংমক শান্তি লৈবা, হরাওবা অমসুং হকচাং ফবা পুরকপা ওইরসনু”।
প্রধান মন্ত্রীনা সিবিল সর্বিস দে লাকপদা সিবিল সর্ভেন্তশিংদা নুংঙাইবা ফোংদোকখ্রে অমদি সরদার পতেলগী মফমদা ইকায়-খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি সিবিল সর্বিস দে লাকপদা সিবিল সর্ভেন্তশিং অমসুং মখোয়গী ইমুং-মনুংশিংদা নুংঙাইবা ফোংদোকখ্রে অমদি সরদার পতেলগী মফমদা ইকায়-খুম্নবা উৎখ্রে। প্রধান মন্ত্রীনা হায়খি, “ঙসি, সিবিল সর্বিস দে লাকপদা ঐহাক্না সিবিল সর্ভেন্তশিং অমসুং মখোয়গী ইমুং-মনুং পুম্নমকপু নুংঙাইবা ফোংদোকচরি। ভারতনা কোবিদ-১৯বু মায় পাক্না মায়থিবা পীবা ঙমহন্নবা মখোয়না হোৎনরিবশিং অদু ঐহাক্না থাগৎচরি। দরকার ওইরবশিংবু তেংবাংনবা অমদি মীপুম খুদিংমক মশা-মউ ফনা লৈনবা মখোয়না পুংজা খুদিং থবক তৌরি। সিবিল সর্বিস দে লাকপদা, অথোইবা সরদার পতেলগী মফমদা ইকায়-খুম্নবা উৎচরি, মহাক্না ঐখোয়গী এদমিনিস্ত্রেতিব ফ্রেমৱার্কতা মিৎয়েং থম্বীখি অমদি প্রোগ্রেস-ওরিয়েন্তেদ অমসুং নুংশি হৈবা সিস্তেম অমা শাগৎপদা অকনবা ৱাফম থম্বীখি।”
য়ু.কে.গী গ্লাসগোদা পাঙথোকপা কোপ২৬কী চৈরক্তা প্রধান মন্ত্রীনা য়ুক্রেনগী রাস্ত্রপতিগা উনবা

প্রধান মন্ত্রী নরেন্দ্র মোদীনা নভেম্বর ২, ২০২১দা গ্লাসগোদা পাঙথোকপা কোপ২৬কী চৈরক্তা য়ুক্রেনগী রাস্ত্রপতি ঐচ.ই. মিস্তর বলোদিমির জেলেন্সকীগা উনবা। লুচিংবশিংনা বাইলেতরেলগী মরীশিংগী ফীভম য়েংশিনখি অমসুং লমদম অসিগী চাউখৎ-থৌরাংশিংগী মতাংদা ৱাখল্লোনশিং ফোঙদোক্নখি। লৈবাক অনিনা কোবিদ ভেক্সিনেসন সর্তিফিকেতশিংগী ম্যুচুএল রিকগ্নিসন য়াওনা লাইচৎকী মতমশিংদা পীনখিবা মতেংদা মখোয়না অপেনবা ফোঙদোক্নখি। প্রধান মন্ত্রী মোদী চহি অসিগী অঙনবা শরুক্তা কোবিদ লাইচৎকী অনিশুবা ফেস মনুংদা ভারত্তা ওক্সিজেন কন্সেন্ত্রেতরশিংগী সপ্লাই পীদুনা মীওইববু মতেং পাংবগী রাস্ত্রপতি জেলেন্সকীগী মতৌবু থাগৎপা ফোঙদোকখি। লুচিংবা অনিনা মরু ওইনা য়ুক্রেনগী তোঙান-তোঙানবা য়ুনিভর্সিতীশিংদা মহৈ তম্লিবা ভারতকী মশিং য়াম্লবা মহৈরোয়শিং য়াওনা লৈবাক অনিগী মরক্তা মীওই অমগা অমগী মরক্তা অফবা মরী থম্নবা অফবা মওংদা এক্সেস তৌখি। লুচিংবা অনিনা বাইলেতরেলগী মরীশিং মখা তানা চেৎশিনহন্নবা পুন্না থবক তৌমিন্ননবা মখোয়না শেম-শাদুনা লৈ হায়না অমুক হন্না থাজবা পীখ্রে।
প্রধান মন্ত্রীনা শক্নাইরবা পাউমী, রবিশ তিৱারী লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা পাউমী, রবিশ তিৱারী লৈখিদবদা থম্মোই শোক্না নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “রবিশ তিৱারীবু মপুনা ঐখোয়দগী য়াম্না ঙন্না পুবীখ্রে। মিদিয়া মালেমগী মশক থোক্লবা কেরিয়র অমা লোইশিনখ্রে। মহাক্কী পাউবু ঐহাক্না নুংঙাইনা পাজখিবনি অমসুং মহাক্কা তত্তনা পাউ ফাওনরম্বনি। মহাক অসি লৌশিং লৈবগা লোইননা চমজবা মীওই অমসুনি। মহাক্কী ইমুং মনুং অমসুং মরুপ কয়াগী অৱাবদা ঐহাকসু শরুক য়ারি। ওম শান্তি”।
প্রধান মন্ত্রীনা দা. রাম মনোহর লোহিয়াগী মপোক কুমওন লাকপদা মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা দা. রাম মনোহর লোহিয়াগী মপোক কুমওন লাকপদা মফমদা ইকায় খুম্নবা উৎখ্রে। ত্বিতরদা শ্রী মোদীনা হায়খি, “দা. লোহিয়াগী সমাজদা শক্তি শিন্নবা অথোইবা থবকশিং অমসুং সেবাগী ওইবা দর্শন-শাস্ত্রনা লৈবাক অসিগী নাগরিকশিংবু পুক্নিং থৌগৎতুনা লৈরগনি।”
সেন্ত ভিন্সেন্ত অমসুং গ্রেনেদাইনসগী প্রধান মন্ত্রীগা লোয়ননা প্রধান মন্ত্রীগী মীফম

সেন্ত ভিন্সেন্ত অমসুং গ্রেনেদাইনগী প্রধান মন্ত্রী দা. রালফ ইভরার্দ গোনসালবসনা ঙসি প্রধান মন্ত্রী শ্রী নরেন্দ্র মোদীগা উনখ্রে। সেন্ত ভিন্সেন্ত অমসুং গ্রেনেদাইনসগী প্রধান মন্ত্রীগী ইহান হানবা ভারত খোংচৎ অমদা প্রধান মন্ত্রী গোনসালবসনা ঙরাং নই দিল্লীদা পাংথোকখিবা অৱাংবা থাক্কী য়ুনাইতেদ নেসন্স কোনভেন্সন ওন কোম্বেতিং দিজর্তিফিকেসন (য়ু.এন.সি.সি.দি.) সীম্পোজিয়মদসু শরু য়াখি। প্রধান মন্ত্রী গোনসালবসনা সেন্ত ভিন্সেন্ত অমসুং গ্রেনেদাইনস অমদি কেরিবিয়ান অমসুং লেতিন অমেরিকা লমদমদসু ভারতকীদমক পুকচেল চাউবা অদু ফোংদোকখি। প্রধান মন্ত্রী মোদীনা ইন্তর্নেস্নেল ফোরা য়াওনা লৈবাক অনিগী মরক্তা নক্ননা তেংবাং পীনরিবা অদু ফোংদোকখি অমসুং সেন্ত ভিন্সেন্ত অমসুং গ্রেনেদাইনসপু য়ু.এন. সেক্যুরিতী কাউন্সিলগী নন-পর্মনেন্ত মেম্বর অমা ওইনা হৌজিক ফাওবগী খ্বাইদগী পীকপা লৈবাক ওইবগী পুৱারী ওইরবা এচিবমেন্ত ফংখিবা অদুগীদমক নুংঙাইবা ফোংদোকখি। লুচিংবশিংনা লৈবাক অনিগী মরক্তা স্কিল দিবেলপমেন্ত, ত্রেনিং, এজুকেসন, ফাইনান্স, কলচর, অমসুং দিজাস্তর মেনেজমেন্তগী লমশিংদা তেংবাং পীনবা হেঙ্গৎহনবদা য়ানখি।
পি.এম.না কাশী তমিল সঙ্গমমগী মতাংদা পীরকপা প্রজাশিংগী কম্মেন্তশিংগী পাউখুম পীখ্রে

প্রধান মন্ত্রী, শ্রী নরেন্দ্র মোদীনা ঙরাং হৌদোকখিবা কাশী তমিল সঙ্গমমগী মতাংদা ফোঙদোক্নরকপা প্রজাশিংগী ৱাখল্লোনশিংগী পাউখুম পীখ্রে। লৈবাক্কী খ্বাইদগী মরু ওইবা অমসুং লৌশিংগী অরিবা মফম অনি – তমিল নাদু অমসুং কাশীগী মরক্তা লৈনরিবা অরিবা মরীশিং অসি নৌনা চেৎশিনহন্নবা অমসুং নৌনা খঙহন্নবা পাইখৎখিবা থৌশিল অসিবু প্রজাশিংনা থাগৎনরকখি। কাশী অমসুং তমিল নাদুগী অরিবা হেরিতেজকী মতাংদা মীয়াম্না ফোঙদোক্নরকপা ৱাখল্লোন অদুবু শকখঙলদুনা প্রধান মন্ত্রীনা হায়খি ওর্গনাইজেসনগী ক্বালিতীগী মতাংদা মীয়াম্না থাগৎনরকপা। অমসুং তমিল লোল অমদি নাৎকী অথোইবা গুন অমসুং মালেমদা মমিং চৎলিবা।
পি.এম.না কুইত ইন্দিয়া মুভমেন্তদা শরুক য়াখিবশিংগীদমক ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা কোলোনিয়ালিজমগী মায়োক্তা লান্থেংনবদা চাউরবা থৌদাং লৌখিবা, কুইত ইন্দিয়া মুভমেন্তদা শরুক য়াখিবা পুম্নমক্তা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি; “কোলোনিয়ালিজমগী মায়োক্তা লান্থেংনবদা চাউরবা থৌদাং লৌখিবা, কুইত ইন্দিয়া মুভমেন্তদা শরুক য়াখিবা পুম্নমক্তা ইকাই খুম্নবা উৎচরি। মহাত্মা গান্ধীনা পুক্নিং থৌগৎপিরম্বা, কুইত ইন্দিয়া মুভমেন্তগী ইথিল অসিনা ভারত পুম্বদা খোন্থাং ওইনা চৎখিদুনা ঐখোয়গী লৈবাক অসিগী নহা কয়া অমদা শক্তি পীখি”।